MAJOR จับมือ TRUE มอบสิทธิลูกค้า “ทรูพอยท์-ดีแทครีวอร์ตคอยน์” รับดูหนังฟรี
MAJOR จับมือ TRUE ประกาศความร่วมมือมอบความสุขลูกค้าทรูและดีแทคที่รักการดูหนัง รับฟรีเซ็ตป๊อปคอร์น 1 แสนชุด และใช้ทรูพอยท์หรือดีแทครีวอร์ตคอยน์แลกรับฟรีตั๋วหนัง ป๊อปคอร์น ตั้งแต่วันนี้ ถึง 31 พฤษภาคม 2566
MAJOR จับมือ TRUE ประกาศความร่วมมือมอบความสุขลูกค้าทรูและดีแทคที่รักการดูหนัง รับฟรีเซ็ตป๊อปคอร์น 1 แสนชุด และใช้ทรูพอยท์หรือดีแทครีวอร์ตคอยน์แลกรับฟรีตั๋วหนัง ป๊อปคอร์น
10 เม.ย. 2566

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR และ บริษัท ทรู คอร์ปอเรชั่น จำกัด (มหาชน) หรือ TRUE ประกาศความร่วมมือมอบความสุขที่ยิ่งกว่าสำหรับลูกค้าทรูและดีแทคที่รักการดูหนัง โดย นายวิศรุต พูลวรลักษณ์ รองประธานกรรมการ พร้อมด้วย นายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) ผนึกความร่วมมือกับ นายฐานพล มานะวุฒิเวช หัวหน้าคณะผู้บริหารด้านการตลาด TRUEและ นางสรรค์พิจิตร เอี่ยมชีรางกูร หัวหน้าสายงานบริหารความสัมพันธ์และผสานสิทธิประโยชน์ลูกค้า TRUE จัดกิจกรรมมูฟวี่มาร์เก็ตติ้งกับแคมเปญมอบความสุขที่ยิ่งกว่าให้กับลูกค้าทรูและดีแทคที่รักการดูหนังได้ร่วมสนุกรับสิทธิพิเศษดีๆ หลากหลายความสุข ทั้งรับฟรี ชุดป๊อปคอร์น Combo Set ไซซ์ L หรือ ใช้ทรูพอยท์ บวกเงิน แลกรับฟรีตั๋วหนัง ป๊อปคอร์น หรือ ใช้ดีแทครีวอร์ดคอยน์ แลกซื้อตั๋วหนังราคาพิเศษ พร้อมสิทธิพิเศษอีกมากมาย ดังนี้
โดยพิเศษเฉพาะลูกค้าทรูแบล็ค (TrueBlack) และลูกค้าดีแทค PLATINUM BLUE MEMBER รับฟรี Combo Set ไซซ์ L (ป๊อปคอร์น ขนาด 64 ออนซ์ และ เครื่องดื่ม ขนาด 32 ออนซ์) จำนวน 100,000 สิทธิ์ ลูกค้าทรูแบล็ค (TrueBlack) กดรับสิทธิ์ได้ทางแอปทรูไอดี และลูกค้าดีแทค PLATINUM BLUE MEMBER กดรับสิทธิ์ได้ที่ ดีแทคแอป เพื่อรับสิทธิพิเศษที่ เมเจอร์ ซีนีเพล็กซ์ กรุ้ป ทุกสาขาทั่วประเทศ ตั้งแต่วันนี้ ถึง 31 พฤษภาคม 2566
นอกจากนี้ ลูกค้าทรูและดีแทค แลกรับฟรี หรือรับส่วนลดบัตรชมภาพยนตร์ หรือ ป๊อปคอร์น ได้ง่าย ๆ เพียงใช้คะแนนทรูพอยท์ หรือดีแทครีวอร์ดคอยน์ เริ่มต้นเพียง 99 บาท ที่เมเจอร์ ซีนีเพล็กซ์ กรุ้ป ทุกสาขาทั่วประเทศ สามารถกดรับสิทธิ์และดูรายละเอียดการแลกรับ รวมถึงสิทธิพิเศษอื่น ๆ ได้ทางแอปทรูไอดี คลิก https://  privilege.trueid.net/th หรือ ดีแทคแอป คลิก https://dtacreward.dtac.co.th/ ตั้งแต่วันที่ 2 กุมภาพันธ์ 2566-31 ธันวาคม 2566